nibzard/narodne-novine-full-text-markdown huggingface dataset:
### NN 136/2015 (18.12.2015.), Rješenje Zavoda za unapređivanje zaštite na radu, klasa: UP/I-115-01/15-01/109, urbroj: 425-02/2-15-2 od 11. prosinca 2015.

136 18.12.2015 Rješenje Zavoda za unapređivanje zaštite na radu, klasa: UP/I-115-01/15-01/109, urbroj: 425-02/2-15-2 od 11. prosinca 2015.

ZAVOD ZA UNAPREĐIVANJE ZAŠTITE NA RADU

2559

Na zahtjev Sandra Petrovića, vlasnika obrta PREVENTA iz Rovinja, Labinske Republike 10, OIB: 38951399731, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu (dalje: Zavod) donosi

RJEŠENJE

I.

Sandro Petrović, vlasnik obrta PREVENTA iz Rovinja, Labinske Republike 10, OIB: 38951399731, ispunjava uvjete za obavljanje poslova zaštite na radu te se ovlašćuje za obavljanje sljedećih poslova:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

O obavljenim poslovima navedena fizička osoba je obvezna voditi evidenciju.

II.

Poslove iz točke I. ovog Rješenja navedena fizička osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, fizička osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/109

Urbroj: 425-02/2-15-2

Zagreb, 11. prosinca 2015.

Ravnatelj
Vitomir Begović, v. r.
### NN 136/2015 (18.12.2015.), Plan dodjele za frekvencijski pojas 1452 - 1492 MHz

HRVATSKA REGULATORNA AGENCIJA ZA MREŽNE DJELATNOSTI

2560

Na temelju članka 12. stavka 1. točke 9. i članka 82. Zakona o elektroničkim komunikacijama (»Narodne novine« br. 73/08, 90/11, 133/12, 80/13 i 74/14) Vijeće Hrvatske regulatorne agencije za mrežne djelatnosti na sjednici održanoj 16. prosinca 2015. donosi

PLAN

DODJELE ZA FREKVENCIJSKI POJAS
1452 – 1492 MHz

Članak 1.

*1. Opći uvjeti*

Tablica 1.

|  |  |  |  |  |  |
| --- | --- | --- | --- | --- | --- |
| Frekvencijski pojas (MHz) | Područje uporabe | Primjena | Raster | Širina kanala | Širina bloka |
| 1452-1492 | Republika Hrvatska | UMTS | 200 kHz (1) | Nominalno 5 MHz | 5 MHz |
| LTE | 100 kHz | 1,4; 3; 5; 10; 15; 20 MHz | 5 MHz |

(1) kao dodatne centralne frekvencije određene su: 1454,5, 1459,5, 1464,5, 1469,5, 1474,5, 1479,5, 1484,5 i 1489,5 MHz

Dupleksni način rada je FDD. Frekvencijsko područje 1452-1492 MHz dodijeljeno je za silaznu vezu. (»samo silazna veza«).

2. Tehnički uvjeti za bazne postaje

Tablicama 2., 3. i 4. su određene karakteristike izvanpojasne maske ruba kanala (out-of-block BEM).

Tablica 2. BEM izvanpojasno ograničenje EIRP-a po anteni za frekvencijsko područje silazne veze (1452-1492 MHz)

|  |  |  |
| --- | --- | --- |
| Frekvencijsko područje izvanpojasnih emisija | Maksimalni srednji izvanpojasni EIRP | Širina pojasa mjerenja |
| –10 to –5 MHz od donjeg ruba bloka | 11 dBm | 5 MHz |
| –5 to 0 MHz od donjeg ruba bloka | 16.3 dBm | 5 MHz |
| 0 to +5 MHz od gornjeg ruba bloka | 16.3 dBm | 5 MHz |
| +5 to +10 MHz od gornjeg ruba bloka | 11 dBm | 5 MHz |
| Preostalo frekvencijsko područje silazne veze | 9 dBm | 5 MHz |

Tablica 3. Izvanpojasno ograničenje EIRP-a za susjedne pojaseve

|  |  |  |
| --- | --- | --- |
| Frekvencijsko područje izvanpojasnih emisija | Maksimalni srednji izvanpojasni EIRP | Širina pojasa mjerenja |
| Ispod 1449 MHz | – 20 dBm | 1 MHz |
| 1449-1452MHz | 14 dBm | 3 MHz |
| 1492-1495MHz | 14 dBm | 3 MHz |
| Iznad 1495 MHz | – 20 dBm | 1 MHz |

U pojedinačnim slučajevima smetnji, HAKOM može odrediti dodatna ograničenja uporabe radiofrekvencijskog spektra radi zaštite postojećih službi koje rade u susjednim radiofrekvencijskim pojasevima.

Članak 2.

Plan dodjele stupa na snagu danom objave u »Narodnim novinama«.

Klasa: 344-04/15-07/149

Urbroj: 376-03-15-1

Zagreb, 16. prosinca 2015.

Predsjednik Vijeća
dr. sc. Dražen Lučić, v. r.

136 18.12.2015 Plan dodjele za frekvencijski pojas 1452 - 1492 MHz

136 18.12.2015 Plan dodjele za frekvencijski pojas 1452 - 1492 MHz

136 18.12.2015 Plan dodjele za frekvencijski pojas 1452 - 1492 MHz

136 18.12.2015 Plan dodjele za frekvencijski pojas 1452 - 1492 MHz
### NN 136/2015 (18.12.2015.), Indeks potrošačkih cijena u studenome 2015.

136 18.12.2015 Indeks potrošačkih cijena u studenome 2015.

DRŽAVNI ZAVOD ZA STATISTIKU

2568

Državni zavod za statistiku objavljuje

INDEKS

POTROŠAČKIH CIJENA U STUDENOME 2015.

Indeks potrošačkih cijena u studenome 2015. u odnosu na listopad 2015. iznosi 99,7.

Klasa: 957-04/15-01/10

Urbroj: 555-09-05-15-12

Zagreb, 16. prosinca 2015.

Ravnatelj
Marko Krištof, v. r.
### NN 137/2015 (23.12.2015.), Odluka o postavljanju izvanrednog i opunomoćenog veleposlanika Republike Hrvatske u Rumunjskoj

137 23.12.2015 Odluka o postavljanju izvanrednog i opunomoćenog veleposlanika Republike Hrvatske u Rumunjskoj

PREDSJEDNICA REPUBLIKE HRVATSKE

2569

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1401/12, urbroj: 5030115/1-15-11 od 8. prosinca 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
REPUBLIKE HRVATSKE

Dr. sc. DAVOR VIDIŠ, izvanredni i opunomoćeni veleposlanik Republike Hrvatske u Rumunjskoj, sa sjedištem u Bukureštu, postavlja se i za izvanrednog i opunomoćenog veleposlanika Republike Hrvatske u Republici Moldovi, sa sjedištem u Bukureštu.

Ova Odluka stupa na snagu danom donošenja.

Klasa: 018-07/15-02/45
Urbroj: 71-05-03/1-15-2
Zagreb, 10. prosinca 2015.

Predsjednica
Republike Hrvatske
Kolinda Grabar-Kitarović, v. r.
### NN 137/2015 (23.12.2015.), Pravilnik o izmjenama Pravilnika o paušalom oporezivanju samostalnih djelatnosti

MINISTARSTVO FINANCIJA

2572

Na temelju članka 44. stavka 4. Zakona o porezu na dohodak (»Narodne novine«, br. 177/04, 73/08, 80/10, 114/11, 22/12, 144/12, 120/13 – Odluka USRH, 125/13, 148/13, 83/14 – Odluka USRH i 143/14) donosim

PRAVILNIK

O IZMJENAMA PRAVILNIKA O PAUŠALNOM OPOREZIVANJU SAMOSTALNIH DJELATNOSTI

Članak 1.

U članku 6. stavku 2. riječi: »za porez na dohodak po godišnjoj poreznoj prijavi sukladno Zakonu o porezu na dohodak« zamjenjuju se riječima: »člankom 44. stavkom 5. Zakona«.

Članak 2.

Ovaj Pravilnik objavit će se u »Narodnim novinama«, a stupa na snagu prvog dana nakon objave.

Klasa: 011-01/15-01/492

Urbroj: 513-07-21-01/1-01

Zagreb, 18. prosinca 2015.

Ministar financija

mr. sc. Boris Lalovac, v. r.
### NN 137/2015 (23.12.2015.), Odluka o objavi kamatne stope na zajmove između povezanih osoba

MINISTARSTVO FINANCIJA

2573

Na temelju članka 14. stavka 3. Zakona o porezu na dobit (»Narodne novine«, br. 177/04, 90/05, 57/06, 146/08, 80/10, 22/12, 148/13 i 143/14) ministar financija donosi

ODLUKU

O OBJAVI KAMATNE STOPE NA ZAJMOVE IZMEĐU POVEZANIH OSOBA

Članak 1.

Kamatna stopa na zajmove između povezanih osoba iz članka 14. stavka 3. Zakona o porezu na dobit za 2016. godinu iznosi 5,14%.

Članak 2.

Ova Odluka objavit će se u »Narodnim novinama« i stupa na snagu 31. prosinca 2015. godine.

Klasa: 011-01/15-01/494

Urbroj: 513-07-21-01/15-1

Zagreb, 18. prosinca 2015.

Ministar financija

mr. sc. Boris Lalovac, v. r.
### NN 137/2015 (23.12.2015.), Odluka o najnižem dnevnom iznosu plaće sezonskog radnika u poljoprivredi za 2016. godinu

137 23.12.2015 Odluka o najnižem dnevnom iznosu plaće sezonskog radnika u poljoprivredi za 2016. godinu

MINISTARSTVO RADA I MIROVINSKOGA SUSTAVA

2574

Na temelju članka 10. stavka 3. Zakona o poticanju zapošljavanja (»Narodne novine«, broj 57/12 i 120/12), ministar rada i mirovinskoga sustava, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI ZA 2016. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2016. godinu nakon obračuna i obustave poreza na dohodak i prireza poreza na dohodak sukladno propisima koji uređuju oporezivanje, ne može biti niži od 72,95 kuna.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su ista uplaćena unaprijed kupnjom vrijednosnog kupona.

Članak 3.

Ova Odluka će se objaviti u »Narodnim novinama«, a stupa na snagu 1. siječnja 2016. godine.

Klasa: 011-01/15-01/183

Urbroj: 524-04-01-01/1-15-3

Zagreb, 17. prosinca 2015.

Ministar
prof. dr. sc. Mirando Mrsić, dr. med., v. r.
### NN 137/2015 (23.12.2015.), Rješenje Ministarstva zdravlja, klasa: UP/I-510-01/14-01/33, urbroj: 534-04-1-2/7-15-14 od 10. prosinca 2015.

MINISTARSTVO ZDRAVLJA

2578

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za dječje bolesti Zagreb, verificira se i dodjeljuje naziv »Referentni centar Ministarstva zdravlja za praćenje kongenitalnih anomalija« na vrijeme od pet godina.

2. Klinika za dječje bolesti Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za praćenje kongenitalnih anomalija«.

3. »Referentni centar Ministarstva zdravlja za praćenje kongenitalnih anomalija« Klinike za dječje bolesti Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/33

Urbroj: 534-04-1-2/7-15-14

Zagreb, 10. prosinca 2015.

Ministar

prim. Siniša Varga, dr. med. dent., v. r.
### NN 137/2015 (23.12.2015.), Rješenje Ministarstva zdravlja, klasa: UP/I-510-01/14-01/23, urbroj: 534-04-1-2/7-15-21 od 10. prosinca 2015.

MINISTARSTVO ZDRAVLJA

2579

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za ortopediju Lovran, verificira se i dodjeljuje naziv »Referentni centar Ministarstva zdravlja za bolesti i ozljede koljenskog zgloba« na vrijeme od pet godina.

2. Klinika za ortopediju Lovran, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za bolesti i ozljede koljenskog zgloba«.

3. »Referentni centar Ministarstva zdravlja za bolesti i ozljede koljenskog zgloba« Klinike za ortopediju Lovran, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/23

Urbroj: 534-04-1-2/7-15-21

Zagreb, 10. prosinca 2015.

Ministar

prim. Siniša Varga, dr. med. dent., v. r.
### NN 137/2015 (23.12.2015.), Odluka o najvišem postotku naknade depozitaru za 2016. godinu

137 23.12.2015 Odluka o najvišem postotku naknade depozitaru za 2016. godinu

HRVATSKA AGENCIJA ZA NADZOR FINANCIJSKIH USLUGA

2580

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), primjenom odredbe članka 191. stavka 2. Zakona o obveznim mirovinskim fondovima (»Narodne novine« broj 19/14 i 93/15), Hrvatska agencija za nadzor financijskih usluga na sjednici Upravnog vijeća održanoj 18. prosinca 2015. godine donijela je

ODLUKU

O NAJVIŠEM POSTOTKU NAKNADE DEPOZITARU ZA 2016. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima u 2016. godini ima pravo na naknadu od najviše 0,05% od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvog dana od dana objave u »Narodnim novinama«.

Klasa: 011-02/15-03/08

Urbroj: 326-01-440-15-1

Zagreb, 18. prosinca 2015.

Predsjednik Upravnog vijeća
Petar-Pierre Matek, v. r.
### NN 137/2015 (23.12.2015.), Odluka o iznosu tarifnih stavki za javnu uslugu opskrbe plinom za 2016. godinu

HRVATSKA ENERGETSKA REGULATORNA AGENCIJA

2581

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12), članka 29. Zakona o energiji (»Narodne novine«, broj 120/12, 14/14 i 102/15) i članka 25. stavka 4. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 38/14 i 28/15), Hrvatska energetska regulatorna agencija je na 27. sjednici Upravnog vijeća održanoj 17. prosinca 2015. donijela

ODLUKU

O IZNOSU TARIFNIH STAVKI ZA JAVNU USLUGU OPSKRBE PLINOM ZA 2016. GODINU

I.

Ovom Odlukom određuju se iznosi tarifnih stavki za javnu uslugu opskrbe plinom za opskrbljivače u obvezi javne usluge za razdoblje od 1. siječnja 2016. do 31. ožujka 2016. godine, sukladno Prilogu 1. koji je sastavni dio ove Odluke.

II.

Ova Odluka stupa na snagu 1. siječnja 2016. godine, a objavit će se u »Narodnim novinama«.

Klasa: 011-01/15-01/20

Urbroj: 371-01/15-01

Zagreb, 17. prosinca 2015.

Predsjednik
Upravnog vijeća
Tomislav Jureković, dipl. ing., v. r.

**PRILOG 1.**

[IZNOSI TARIFNIH STAVKI ZA JAVNU USLUGU OPSKRBE PLINOM ZA RAZDOBLJE OD 1. SIJEČNJA DO 31. OŽUJKA 2016. GODINE](dodatni/438731.pdf)

137 23.12.2015 Odluka o iznosu tarifnih stavki za javnu uslugu opskrbe plinom za 2016. godinu

137 23.12.2015 Odluka o iznosu tarifnih stavki za javnu uslugu opskrbe plinom za 2016. godinu
### NN 137/2015 (23.12.2015.), Odluka o iznosu tarifnih stavki za distribuciju plina za energetski subjekt Gradska plinara Zagreb d.o.o., Radnička cesta 1, Zagreb

HRVATSKA ENERGETSKA REGULATORNA AGENCIJA

2582

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine« broj 120/12), članka 29. Zakona o energiji (»Narodne novine« broj 120/12, 14/14 i 102/15) i članka 23. Metodologije utvrđivanja iznosa tarifnih stavki za distribuciju plina (»Narodne novine« broj 104/13), Hrvatska energetska regulatorna agencija je na 27. sjednici Upravnog vijeća održanoj 17. prosinca 2015. donijela

ODLUKU

O IZNOSU TARIFNIH STAVKI ZA DISTRIBUCIJU PLINA ZA ENERGETSKI SUBJEKT GRADSKA PLINARA ZAGREB d.o.o., RADNIČKA CESTA 1, ZAGREB

I.

Ovom Odlukom određuju se iznosi tarifnih stavki za distribuciju plina za energetski subjekt GRADSKA PLINARA ZAGREB d.o.o., Radnička cesta 1, Zagreb, za 2016. godinu, prvoga regulacijskog razdoblja 2014. – 2016., sukladno Prilogu 1. koji je sastavni dio ove Odluke.

II.

Danom stupanja na snagu ove Odluke prestaje važiti Odluka o iznosu tarifnih stavki za distribuciju plina (»Narodne novine«, broj 31/15) u dijelu Priloga 1. koji se odnosi na energetski subjekt GRADSKA PLINARA ZAGREB d.o.o., Radnička cesta 1, Zagreb.

III.

Ova Odluka objavit će se u »Narodnim novinama«, a stupa na snagu 1. siječnja 2016. godine.

Klasa: 011-01/15-01/19

Urbroj: 371-01/15-01

Zagreb, 17. prosinca 2015.

Predsjednik

Upravnog vijeća

Tomislav Jureković, dipl. ing., v. r.

**PRILOG 1.**

IZNOSI TARIFNIH STAVKI ZA DISTRIBUCIJU PLINA ZA ENERGETSKI SUBJEKT GRADSKA PLINARA ZAGREB d.o.o., RADNIČKA CESTA 1, ZAGREB ZA 2016. GODINU, PRVOGA REGULACIJSKOG RAZDOBLJA 2014. – 2016.

|  |  |  |  |  |
| --- | --- | --- | --- | --- |
| Vrsta tarifnih stavki | Oznaka tarifne stavke | Tarifni model | Tarifne stavke za godine regulacijskog razdoblja   (bez PDV-a) | Mjerna jedinica |
| T+2 2016. |
| Tarifna stavka za distribuiranu količinu plina | Ts1 | TM1 | 0,0408 | kn/kWh |
| TM2 | 0,0314 | kn/kWh |
| TM3 | 0,0267 | kn/kWh |
| TM4 | 0,0251 | kn/kWh |
| TM5 | 0,0236 | kn/kWh |
| TM6 | 0,0220 | kn/kWh |
| TM7 | 0,0204 | kn/kWh |
| TM8 | 0,0188 | kn/kWh |
| TM9 | 0,0141 | kn/kWh |
| TM10 | 0,0110 | kn/kWh |
| TM11 | 0,0079 | kn/kWh |
| TM12 | 0,0047 | kn/kWh |
| Fiksna mjesečna naknada | Ts2 | TM1 | 10,00 | kn |
| TM2 | 10,00 | kn |
| TM3 | 20,00 | kn |
| TM4 | 30,00 | kn |
| TM5 | 40,00 | kn |
| TM6 | 60,00 | kn |
| TM7 | 100,00 | kn |
| TM8 | 150,00 | kn |
| TM9 | 200,00 | kn |
| TM10 | 300,00 | kn |
| TM11 | 400,00 | kn |
| TM12 | 500,00 | kn |

***Napomena***: za obračunska mjerna mjesta koja se nalaze u građevini ili dijelu građevine namijenjenoj za stanovanje fiksna mjesečna naknada Ts2 uvećava se za iznos od 3,00 kune zbog troškova postupka ispitivanja nepropusnosti i ispravnosti plinske instalacije u svrhu izdavanja ispitnog izvještaja prema Zakonu o zapaljivim tekućinama i plinovima

137 23.12.2015 Odluka o iznosu tarifnih stavki za distribuciju plina za energetski subjekt Gradska plinara Zagreb
d.o.o., Radnička cesta 1, Zagreb
### NN 137/2015 (23.12.2015.), Lista izmiritelja Centra za mirenje pri Hrvatskoj komori inženjera elektrotehnike

HRVATSKA KOMORA INŽENJERA ELEKTROTEHNIKE

2584

Na temelju članka 19. stavka 4. Zakona o komori arhitekata i komorama inženjera u graditeljstvu i prostornom uređenju (»Narodne novine«, broj 78/15.), Skupština Hrvatske komore inženjera elektrotehnike, na sjednici održanoj 17. prosinca 2015. godine, potvrdila je

LISTU IZMIRITELJA

Centra za mirenje pri Hrvatskoj komori inženjera elektrotehnike

1. Milena Frankić, sutkinja Građanskog odjela

2. Ana Gradišek, sutkinja Građanskog odjela

3. Diana Preglej, sutkinja Građanskog odjela

4. Željka Rožić Kaleb, sutkinja Građanskog odjela

5. Gabrijela Topić Kordej, sutkinja Građanskog odjela

6. Drago Žagar, dipl. ing. el., Elektrotehnički fakultet u Osijeku

7. Miroslav Grgić, mag. ing. el., Elektrokovina d.o.o.

8. Manuel Župan, ing. el., HEP-ODS d.o.o., DP Elektro Požega

9. Tomislav Ivanek, dipl. ing. el., Elektro-Čelik d.o.o.

10. Stjepan Pavliša, ing. el., Pavliša objekti d.o.o.

11. Zoran Šegovec, mag. ing. el., Podravka d.d.

12. Boris Brozović, dipl. ing. el., HEP-ODS d.o.o., Elektra Karlovac

13. Vinko Vundać, mag. ing. el., HEP-ODS d.o.o., Elektroprimorje Rijeka

14. Miljan Lenić, mag. ing. el., HEP-ODS d.o.o., Elektroistra Pula

15. Mr. sc. Zdravko Bašić, dipl. ing. el., Elmap projekt d.o.o.

16. Miroslav Krepela, dipl. ing. el., Institut za elektroprivredu i energetiku d.d.

17. Olga Štajdohar-Pađen, dipl. ing. el., Institut za elektroprivredu i energetiku d.d.

18. Zlatko Oršulić, dipl. ing. el., Končar – inženjering za energetiku i transport d.d.

Klasa: 100-04/15-01/1

Urbroj: 504-00-15-1

Zagreb, 17. prosinca 2015.

Predsjednik

Hrvatske komore inženjera elektrotehnike

Željko Matić, dipl. ing. el., v. r.
### NN 137/2015 (23.12.2015.), Odluka o utvrđivanju Liste izmiritelja Centra za mirenje pri Hrvatskoj komori inženjera strojarstva

HRVATSKA KOMORA INŽENJERA STROJARSTVA

2586

Na temelju članka 19. stavka 4. Zakona o komori arhitekata i komorama inženjera u graditeljstvu i prostornom uređenju (»Narodne novine«, broj 78/15.), Skupština Hrvatske komore inženjera strojarstva na 5. sjednici održanoj 18. prosinca 2015. godine, donijela je

ODLUKU

O UTVRĐIVANJU LISTE IZMIRITELJA CENTRA ZA MIRENJE PRI HRVATSKOJ KOMORI INŽENJERA STROJARSTVA

Članak 1.

Utvrđuje se Lista izmiritelja do isteka mandatnog razdoblja 2013. – 2017. godina u sastavu:

1. Berislav Botinčan, ovlašteni inženjer strojarstva

2. Mirko Grbin, ovlašteni inženjer strojarstva

3. Damir Kopjar, ovlašteni inženjer strojarstva

4. Milovan Ranilović, ovlašteni inženjer strojarstva

5. Ines Wolf Varga, ovlaštena inženjerka strojarstva

6. Dragan Zgaga, ovlašteni inženjer strojarstva.

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 100-01/15-01/05

Urbroj: 503-00-15-04

Velika, 18. prosinca 2015.

Predsjednik

Hrvatske komore inženjera strojarstva

mr. sc. Luka Čarapović, dipl. ing. stroj., v. r.
### NN 137/2015 (23.12.2015.), Ispravak Zakona o lokalnoj i područnoj (regionalnoj) samoupravi (pročišćeni tekst)

ODBOR ZA ZAKONODAVSTVO HRVATSKOGA SABORA

2588

U kontroli akata koje utvrđuje i izdaje Odbor za zakonodavstvo Hrvatskoga sabora utvrđeno je da iznad odredbe članka 4. nedostaje nominalna oznaka da se radi upravo o sadržaju toga članka 4., a ne stavka 4. članka 3., tako da članak 4. pročišćenog teksta Zakona o lokalnoj i područnoj (regionalnoj) samoupravi »Narodne novine«, br. 19/13. nomotehnički ispravno glasi:

ISPRAVAK

ZAKONA O LOKALNOJ I PODRUČNOJ (REGIONALNOJ) SAMOUPRAVI (pročišćeni tekst)

»Članak 4.

Općina je jedinica lokalne samouprave koja se osniva, u pravilu, za područje više naseljenih mjesta koja predstavljaju prirodnu, gospodarsku i društvenu cjelinu, te koja su povezana zajedničkim interesima stanovništva.«

Klasa: 011-01/12-01/183

Zagreb, 14. prosinca 2015.

Tajnica

Odbora za zakonodavstvo

Zrinjka Ščirković, dipl. pravnik, v. r.
### NN 138/2015 (24.12.2015.), Odluka o povjeravanju mandata za sastavljanje Vlade Republike Hrvatske

PREDSJEDNICA REPUBLIKE HRVATSKE

2589

Na temelju odredbe članka 98. stavka 1. podstavka 3., a u svezi s odredbom članka 110. Ustava Republike Hrvatske (»Narodne novine«, broj 85/10 – pročišćeni tekst i 5/14 – Odluka Ustavnog suda Republike Hrvatske), donosim

ODLUKU

O POVJERAVANJU MANDATA ZA SASTAVLJANJE VLADE REPUBLIKE HRVATSKE

1. Na temelju raspodjele zastupničkih mjesta u Hrvatskom saboru i obavljenih konzultacija, mandat za sastavljanje Vlade Republike Hrvatske povjeravam Tihomiru Oreškoviću.

2. Odmah po sastavljanju Vlade, a najkasnije u roku od 30 dana od prihvaćanja mandata, mandatar Tihomir Orešković dužan je program Vlade i Vladu predstaviti Hrvatskom saboru i zatražiti glasovanje o povjerenju.

3. Ova Odluka stupa na snagu danom donošenja.

Klasa: 013-03/15-03/01

Urbroj: 71-05-03/1-15-1

Zagreb, 23. prosinca 2015.

Predsjednica

Republike Hrvatske

Kolinda Grabar-Kitarović, v. r.
### NN 138/2015 (24.12.2015.), Odluka o sazivanju prvog zasjedanja Hrvatskoga sabora

PREDSJEDNICA REPUBLIKE HRVATSKE

2590

Na temelju odredbe članka 98. stavka 1. podstavka 1., a u svezi s odredbom članka 73. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 5. stavka 1. Zakona o izborima zastupnika u Hrvatski sabor (»Narodne novine«, broj 116/99, 109/00, 53/03, 69/03 – pročišćeni tekst, 167/03, 44/06, 19/07, 20/09, 145/10, 24/11, 93/11, 120/11 – pročišćeni tekst, 19/15, 66/15 – pročišćeni tekst i 104/15), donosim

ODLUKU

O SAZIVANJU PRVOG ZASJEDANJA HRVATSKOGA SABORA

1. Sazivam prvo zasjedanje Hrvatskoga sabora, dana 28. prosinca 2015. godine u 12.00 sati u zgradi Hrvatskoga sabora, u Zagrebu, Trg sv. Marka 6.

2. Ova Odluka stupa na snagu danom donošenja.

Klasa: 013-03/15-04/01

Urbroj: 71-05-03/1-15-4

Zagreb, 23. prosinca 2015.

Predsjednica

Republike Hrvatske

Kolinda Grabar-Kitarović, v. r.
### NN 138/2015 (24.12.2015.), Odluka o iznosu novčane naknade za obnašanje druge dužnosti

MINISTARSTVO OBRANE

2591

Na temelju članka 55. stavka 4. Zakona o službi u Oružanim snagama Republike Hrvatske (»Narodne novine«, broj 73/13 i 75/15), donosim

ODLUKU

O IZNOSU NOVČANE NAKNADE ZA OBNAŠANJE DRUGE DUŽNOSTI

I.

Djelatna vojna osoba koja uz svoju dužnost privremeno obnaša i dužnost neposredno nadređenog zapovjednika, odnosno čelnika ustrojstvene jedinice u koju je raspoređena zbog privremene odsutnosti, odnosno spriječenosti neposredno nadređenog zapovjednika odnosno čelnika ustrojstvene jedinice, ostvaruje pravo na novčanu naknadu u visini 10% umnoška osnovice za obračun plaće i koeficijenta ustrojbenog mjesta druge dužnosti na koju je raspoređena djelatna vojna osoba.

II.

Pravo na naknadu iz točke I. ove Odluke pripada djelatnoj vojnoj osobi kada drugu dužnost obnaša dulje od 30 dana.

III.

Danom stupanja na snagu ove Odluke prestaje važiti Odluka o novčanoj naknadi za obnašanje druge dužnosti pored svoje dužnosti (»Narodne novine«, broj 101/02).

IV.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/15-03/1

Urbroj: 512-01-15-922

Zagreb, 11. prosinca 2015.

Ministar

Ante Kotromanović, v. r.
### NN 138/2015 (24.12.2015.), Odluka o imenovanju sudaca Županijskog suda u Zagrebu

138 24.12.2015 Odluka o imenovanju sudaca Županijskog suda u Zagrebu

DRŽAVNO SUDBENO VIJEĆE

2596

Na temelju članka 55. stavak 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća te Nevena Cambja, Nediljka Bobana, Sabine Dugonjić, Mije Galiota, prof. dr. sc. Igora Glihe, prof. dr. sc. Eduarda Kunšteka, Damira Kontreca i Davorina Mlakara kao članova Vijeća, na 23. sjednici, održanoj 15., 16., 28., 29. i 30. listopada 2015. donijelo je

ODLUKU

O IMENOVANJU SUDACA

Za suce Županijskog suda u Zagrebu imenuju se

Tomislav Aralica, sudac u Općinskom građanskom sudu u Zagrebu, Stalna služba u Sesvetama,

Nika Grospić Ivasović, sutkinja u Općinskom radnom sudu u Zagrebu,

Josip Grubišić, sudac u Općinskom građanskom sudu u Zagrebu i

Irena Kvaternik, sutkinja u Općinskom sudu u Velikoj Gorici.

Imenovani kandidati stupit će na dužnost 1. siječnja 2016.

Broj: IS-13/13

Zagreb, 30. listopada 2015.

Predsjednik
Državnog sudbenog vijeća
Željko Šarić, v. r.
### NN 138/2015 (24.12.2015.), Odluka o imenovanju sudaca Županijskog suda u Velikoj Gorici

DRŽAVNO SUDBENO VIJEĆE

2597

Na temelju članka 55. stavak 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 –

Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća te Nevena Cambja, Nediljka Bobana, Sabine Dugonjić, Mije Galiota, prof. dr. sc. Igora Glihe, prof. dr. sc. Eduarda Kunšteka, Damira Kontreca i Davorina Mlakara kao članova Vijeća, na 23. sjednici, održanoj 15., 16., 28., 29. i 30. listopada 2015. donijelo je

ODLUKU

O IMENOVANJU SUDACA

Za suce Županijskog suda u Velikoj Gorici imenuju se

Nikola Ramušćak, sudac u Općinskom građanskom sudu u Zagrebu i

Perica Norac Kevo, sutkinja u Općinskom građanskom sudu u Zagrebu.

Imenovani kandidati stupit će na dužnost 1. siječnja 2016.

Broj: IS-16/13

Zagreb, 30. listopada 2015.

Predsjednik

Državnog sudbenog vijeća

Željko Šarić, v. r.
### NN 138/2015 (24.12.2015.), Ispravak Pravilnika o izmjenama i dopunama Pravilnika o utvrđivanju zdravstvenih, psihičkih, tjelesnih i sigurnosnih uvjeta za prijam u službu u Oružane snage Republike Hrvatske

MINISTARSTVO OBRANE

2599

Nakon izvršenog uspoređivanja s izvornim tekstom utvrđena je pogreška u Pravilniku o izmjenama i dopunama Pravilnika o utvrđivanju zdravstvenih, psihičkih, tjelesnih i sigurnosnih uvjeta za prijam u službu u Oružane snage Republike Hrvatske koji je objavljen u »Narodnim novinama«, br. 134 od 11. prosinca 2015. te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O UTVRĐIVANJU ZDRAVSTVENIH, PSIHIČKIH, TJELESNIH I SIGURNOSNIH UVJETA ZA PRIJAM U SLUŽBU U ORUŽANE SNAGE REPUBLIKE HRVATSKE

U članku 4. Pravilnika o izmjenama i dopunama Pravilnika o utvrđivanju zdravstvenih, psihičkih, tjelesnih i sigurnosnih uvjeta za prijam u službu u Oružane snage Republike Hrvatske (»Narodne novine«, br. 134/15) kojim se mijenja članak 41. stavak 1. podstavak 1. Pravilnika o utvrđivanju zdravstvenih, psihičkih, tjelesnih i sigurnosnih uvjeta za prijam u službu u Oružane snage Republike Hrvatske (»Narodne novine«, br. 13/14) riječi »najkasnije do kraja srpnja tekuće godine« brišu se.

Klasa: 023-03/15-04/43

Urbroj: 512-01-15-3

Zagreb, 15. prosinca 2015.

Ministar

Ante Kotromanović, v. r.
### NN 139/2015 (29.12.2015.), Pravilnik o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

2600

Na osnovi članka 24. stavka 3., a u vezi s člankom
157. točkom 8. Zakona o obveznom zdravstvenom osiguranju (»Narodne
novine«, broj 80/13. i 137/13.) i članka 26. točke 8. Statuta Hrvatskog
zavoda za zdravstveno osiguranje (»Narodne novine«, broj 18/09., 33/10.,
8/11., 18/13., 1/14. i 83/15.) Upravno vijeće Hrvatskog zavoda za
zdravstveno osiguranje na 98. sjednici održanoj 17. prosinca 2015.
godine donijelo je

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima
(»Narodne novine«, broj 7/12., 14/12., 23/12., 25/12., 45/12., 69/12.,
85/12., 92/12. – ispravak, 119/12., 147/12., 21/13., 38/13., 93/13.,
119/13., 125/13. – ispravak, 129/13., 136/13., 141/13. – ispravak,
154/13., 11/14., 12/14. – ispravak, 22/14. – ispravak, 34/14., 45/14.,
54/14., 59/14., 86/14., 92/14., 119/14., 129/14., 149/14., 17/15.,
29/15., 41/15., 62/15., 77/15., 86/15., 124/15. i 132/15.; u daljnjem
tekstu: Pravilnik) Popis pomagala iz članka 7. stavka 3. mijenja se i
tiskan je uz ovaj Pravilnik i čini njegov sastavni dio.

Članak 2.

Ovaj Pravilnik objavljuje se u »Narodnim novinama«, a stupa na snagu 1. siječnja 2016. godine.

Klasa: 025-04/15-01/306

Urbroj: 338-01-01-15-01

Zagreb, 17. prosinca 2015.

Predsjednik
Upravnog vijeća Hrvatskog zavoda
za zdravstveno osiguranje
prof. dr. sc. Marko Duvnjak, dr. med., v. r.

[POPIS POMAGALA](dodatni/438789.pdf)

139 29.12.2015 Pravilnik o izmjenama i dopunama Pravilnika o ortopedskim i drugim pomagalima

139 29.12.2015 Pravilnik o izmjenama i dopunama Pravilnika o ortopedskim i drugim pomagalima

139 29.12.2015 Pravilnik o izmjenama i dopunama Pravilnika o ortopedskim i drugim pomagalima

139 29.12.2015 Pravilnik o izmjenama i dopunama Pravilnika o ortopedskim i drugim pomagalima

139 29.12.2015 Pravilnik o izmjenama i dopunama Pravilnika o ortopedskim i drugim pomagalima

139 29.12.2015 Pravilnik o izmjenama i dopunama Pravilnika o ortopedskim i drugim pomagalima

139 29.12.2015 Pravilnik o izmjenama i dopunama Pravilnika o ortopedskim i drugim pomagalima
### NN 139/2015 (29.12.2015.), Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

HRVATSKI ZAVOD ZA ZDRAVSTVENO OSIGURANJE

2601

Na osnovi članka 131. Zakona o obveznom zdravstvenom osiguranju (»Narodne novine« broj 80/13. i 137/13.) te članka 26. točke 1.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravlje na 98. sjednici održanoj 17. prosinca 2015. godine donijelo je

PRAVILNIK

O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA U SLUČAJU OZLJEDE NA RADU I PROFESIONALNE BOLESTI

Članak 1.

U Pravilniku o pravima uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti (»Narodne novine«, broj 75/14., 154/14. i 79/15.), u članku 60. riječi: »1. siječnja 2016. godine« zamjenjuju se riječima: »1. listopada 2016. godine«.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04715-01/307

Urbroj: 338-01-01-15-01

Zagreb, 17. prosinca 2015.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

139 29.12.2015 Pravilnik o izmjeni Pravilnika o pravima, uvjetima i načinu ostvarivanja prava iz obveznog
zdravstvenog osiguranja u slučaju ozljede na radu i profesionalne bolesti
### NN 139/2015 (29.12.2015.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2602

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 98. sjednici održanoj 17. prosinca 2015. godine, uz suglasnost ministra nadležnog za zdravlje, a prema prethodno pribavljenom mišljenju nadležnih komora, donijelo je

[ODLUKU
O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O
PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA](dodatni/438770.pdf)

139 29.12.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja
### NN 139/2015 (29.12.2015.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

HRVATSKI ZAVOD ZA ZDRAVSTVENO OSIGURANJE

2603

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13. i 137/13.) te članka 26. stavka 1. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 1/14. i 83/15.) Upravno vijeće Hrvatskog zavoda za zdravstveno osiguranje na 98. sjednici održanoj 17. prosinca 2015. godine, uz prethodno pribavljeno mišljenje nadležnih komora i suglasnost ministra nadležnog za zdravlje, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine«, broj 47/1.4 i 157/14.), u članku 18. stavku 2. riječi: »za 2015. godinu« zamjenjuju se riječima: »za razdoblje od 1. siječnja do 31. ožujka 2016. godine«.

Članak 2.

Ova Odluka objavljuje se u »Narodnim novinama«, a stupa na snagu 1. siječnja 2016. godine.

Klasa: 025-04/15-01/308

Urbroj: 338-01-01-15-01

Zagreb, 17. prosinca 2015.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.
### NN 139/2015 (29.12.2015.), Izmjene i dopune Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

2604

Na osnovi članka 295. Zakona o obveznim odnosima (»Narodne novine«, broj 35/05., 41/08., 125/11. i 78/15.), članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14., 135/14. i 144/14.) i članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 98. sjednici održanoj 17. prosinca 2015. godine donijelo je

IZMJENU I DOPUNU

OPĆIH UVJETA UGOVORA O DOPUNSKOM ZDRAVSTVENOM OSIGURANJU

I.

U Općim uvjetima ugovora o dopunskom zdravstvenom osiguranju (»Narodne novine«, broj 91/13., 119/13., 18/14., 119/14., 135/14., 144/14. i 17/15.) u točki XI. stavku 3. iza riječi »ugovora« briše se točka, upisuje se zarez i dodaju riječi: »kao i iznos utvrđene štete iz točke XVI. ovih Općih uvjeta.«

II.

U točki XII. dodaje se novi stavak 2. koji glasi:

»U slučaju otkaza ugovora iz stavka 1. ove točke ugovaratelj je obvezan Zavodu platiti iznos utvrđene štete iz točke XVI. ovih Općih uvjeta.«

III.

Ovi Opći uvjeti objavljuju se u »Narodnim novinama«.

Klasa: 025-04715-01/351

Urbroj: 338-01-01-15-01

Zagreb, 17. prosinca 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 140/2015 (30.12.2015.), Uredba o visini minimalne plaće

140 30.12.2015 Uredba o visini minimalne plaće

VLADA REPUBLIKE HRVATSKE

2606

Na temelju članka 7. Zakona o minimalnoj plaći (»Narodne novine«, broj 39/13), Vlada Republike Hrvatske je na sjednici održanoj 30. prosinca 2015. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja do 31. prosinca 2016. godine utvrđuje se u bruto iznosu od 3.120,00 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2016. godine.

Klasa: 022-03/15-03/118

Urbroj: 50301-04/12-15-2

Zagreb, 30. prosinca 2015.

Predsjednik
Zoran Milanović, v. r.
### NN 140/2015 (30.12.2015.), Pravilnik o izmjenama Pravilnika o obavljanju poslova zaštite na radu

140 30.12.2015 Pravilnik o izmjenama Pravilnika o obavljanju poslova zaštite na radu

MINISTARSTVO RADA I MIROVINSKOGA SUSTAVA

2610

Na temelju članka 20. stavka 9. Zakona o zaštiti na radu (»Narodne novine«, broj 71/2014, 118/2014 i 154/2014), ministar nadležan za rad donosi

PRAVILNIK

O IZMJENAMA PRAVILNIKA O OBAVLJANJU POSLOVA ZAŠTITE NA RADU

Članak 1.

U Pravilniku o obavljanju poslova zaštite na radu (»Narodne novine« broj 112/2014, 43/2015 i 72/2015) u članku 8. stavak 2., riječi »500 radnika« zamjenjuju se riječima »2 000 radnika« te riječi »I. stupnja« zamjenjuju se riječima »II. stupnja«.

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-01/15-01/74

Urbroj: 524-03-02/1-15-32

Zagreb, 29. prosinca 2015.

Ministar
prof. dr. sc. Mirando Mrsić, dr. med., v. r.
### NN 140/2015 (30.12.2015.), Odluka o imenovanju sutkinje Trgovačkog suda u Zadru

140 30.12.2015 Odluka o imenovanju sutkinje Trgovačkog suda u Zadru

DRŽAVNO SUDBENO VIJEĆE

2614

Na temelju članka 55. stavak 1. i 2. i članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Josipa Leke, Nevena Cambja, Nediljka Bobana, Sabine Dugonjić, Ivice Veselića, Mije Galiota, prof. dr. sc. Eduarda Kunšteka, Damira Kontreca i Davorina Mlakara kao članova Vijeća, na 26. sjednici, održanoj 9. prosinca 2015., donijelo je

ODLUKU

O IMENOVANJU SUTKINJE

Za sutkinju Trgovačkog suda u Zadru imenuje se TINA GRGAS, viša sudska savjetnica u Općinskom sudu u Zadru.

Imenovana kandidatkinja stupit će na dužnost 1. siječnja 2016.

Broj: IS-18/14
Zagreb, 9. prosinca 2014.

Predsjednik
Državnog sudbenog vijeća
Željko Šarić, v. r.
### NN 140/2015 (30.12.2015.), Odluka o izmjenama i dopunama Odluke o provedbi Uredbe (EU) br. 575/2013 u dijelu vrednovanja imovine i izvanbilančnih stavki te izračunavanja regulatornoga kapitala i kapitalnih zahtjeva

HRVATSKA NARODNA BANKA

2617

Na temelju članka 124. stavka 2. Uredbe (EU) br. 575/2013 (SL, L 176, 27. 6. 2013. i L 208, 2. 8. 2013.), članka 11. stavka 1. Zakona o kreditnim institucijama (»Narodne novine«, br. 159/2013., 19/2015. i 102/2015.) te članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O PROVEDBI UREDBE (EU) BR. 575/2013 U DIJELU VREDNOVANJA IMOVINE I IZVANBILANČNIH STAVKI TE IZRAČUNAVANJA REGULATORNOGA KAPITALA I KAPITALNIH ZAHTJEVA

Članak 1.

U Odluci o provedbi Uredbe (EU) br. 575/2013 u dijelu vrednovanja imovine i izvanbilančnih stavki te izračunavanja regulatornoga kapitala i kapitalnih zahtjeva (»Narodne novine«, br. 160/2013.), u članku 1. iza točke 5. dodaje se nova točka 6., koja glasi:

»6) ponder rizika viši od 50% na izloženosti koje su u cijelosti i potpuno osigurane poslovnim nekretninama u Republici Hrvatskoj za potrebe članka 126. Uredbe (EU) br. 575/2013,«.

Dosadašnje točke 6., 7. i 8. postaju točke 7., 8. i 9.

Članak 2.

Iza članka 14. dodaje se naslov iznad članka i članak 14.a, koji glase:

»Ponder rizika za izloženosti osigurane poslovnim nekretninama

Članak 14.a

Ponder rizika u članku 126. stavku 1. Uredbe (EU) br. 575/2013 mijenja se u 100% na način da se izloženosti kreditne institucije u cijelosti i potpuno osigurane poslovnim nekretninama u Republici Hrvatskoj tretiraju na sljedeći način:

(a) izloženostima ili bilo kojem dijelu izloženosti u cijelosti i potpuno osiguranima uredima ili drugim poslovnim prostorima dodjeljuje se ponder rizika od 100%;

(b) izloženostima povezanima s ugovorom o najmu nekretnina koje se odnose na urede ili druge poslovne prostore u kojima je kreditna institucija najmodavac, a najmoprimac ima mogućnost kupnje, dodjeljuje se ponder rizika od 100% pod uvjetom da je izloženost kreditne institucije u cijelosti i potpuno osigurana njezinim vlasništvom nad nekretninom.«

Prijelazno razdoblje

Članak 3.

Kreditna institucija koja na dan 30. rujna 2015. nije u skladu s člankom 126. Uredbe (EU) br. 575/2013 primjenjivala ponder rizika od 50% na izloženosti osigurane poslovnim nekretninama u Republici Hrvatskoj ne smije ga početi primjenjivati, a kreditna institucija koja ga primjenjuje dužna je uskladiti svoje poslovanje s odredbama ove Odluke u roku od šest mjeseci od dana stupanja na snagu ove Odluke.

Stupanje na snagu

Članak 4.

Ova Odluka objavljuje se u »Narodnim novinama« i stupa na snagu 1. siječnja 2016.

O.br: 332-020/12-15/BV

Zagreb, 21. prosinca 2015.

Guverner

prof. dr. sc. Boris Vujčić, v. r.
### NN 140/2015 (30.12.2015.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

HRVATSKA NARODNA BANKA

2619

Na temelju članka 29. stavka 8. Zakona o obveznim odnosima (»Narodne novine« br. 35/2005., 41/2008., 125/2011. i 78/2015.) i članka 12.a stavka 4. Zakona o financijskom poslovanju i predstečajnoj nagodbi (»Narodne novine« br. 108/2012., 144/2012., 81/2013., 112/2013., 71/2015. i 78/2015.) Hrvatska narodna banka objavljuje

PROSJEČNU KAMATNU STOPU

NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. svibnja 2015. do 31. listopada 2015. iznosi 5,05%.

O. br. 311-020/12-15/BV

Zagreb, 21. prosinca 2015.

Guverner

Hrvatske narodne banke

prof. dr. sc. Boris Vujčić, v. r.
### NN 140/2015 (30.12.2015.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

2620

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015. i 102/2015.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2015. iznosi 5,52%.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2015. iznosi 5,42%.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2015. iznosi 3,24%.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2015. iznosi 8,78%.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2015. iznosi 8,60%.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2015. iznosi 6,47%.

O.br. 310-020/12-15/BV

Zagreb, 21. prosinca 2015.

Guverner

Hrvatske narodne banke

prof. dr. sc. Boris Vujčić, v. r.
### NN 140/2015 (30.12.2015.), Rješenje Zavoda za unapređivanje zaštite na radu, klasa: UP/I-115-01/15-01/108 urbroj: 425-02/2-15-2 od 21. prosinca 2015.

140 30.12.2015 Rješenje Zavoda za unapređivanje zaštite na radu, klasa: UP/I-115-01/15-01/108 urbroj: 425-02/2-15-2 od 21. prosinca 2015.

ZAVOD ZA UNAPREĐIVANJE ZAŠTITE NA RADU

2621

Na zahtjev ZADAR DIENSTA d.o.o. iz Zadra, Matije Vlačića 43, OIB: 76805283259, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ZADAR DIENST d.o.o. iz Zadra, Matije Vlačića 43, OIB: 76805283259, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Pero Kalfić, OIB: 76561129142, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/108
Urbroj: 425-02/2-15-2
Zagreb, 21. prosinca 2015.

Ravnatelj
Vitomir Begović, v. r.
### NN 140/2015 (30.12.2015.), Rješenje Zavoda za unapređivanje zaštite na radu, klasa: UP/I-115-01/15-01/110 urbroj: 425-02/2-15-2 od 22. prosinca 2015.

ZAVOD ZA UNAPREĐIVANJE ZAŠTITE NA RADU

2622

Na zahtjev PRO TESTA d.o.o. iz Splita, Ante Petravića 33, OIB: 39606247776, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

PRO TEST d.o.o. iz Splita, Ante Petravića 33, OIB: 39606247776, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Petar Silobrčić, OIB: 21102316814, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/110

Urbroj: 425-02/2-15-2

Zagreb, 22. prosinca 2015.

Ravnatelj

Vitomir Begović, v. r.
### NN 141/2015 (31.12.2015.), Odluka o izboru predsjednika Hrvatskoga sabora

HRVATSKI SABOR

2628

Na temelju članka 80. i 81. Ustava Republike Hrvatske te članka 4. i 32. Poslovnika Hrvatskoga sabora, Hrvatski sabor na sjednici 28. prosinca 2015. donio je

ODLUKU

O IZBORU PREDSJEDNIKA HRVATSKOGA SABORA

Za predsjednika Hrvatskoga sabora bira se akademik ŽELJKO REINER.

Klasa: 021-13/15-01/02

Zagreb, 28. prosinca 2015.

HRVATSKI SABOR

Predsjedatelj

sjednice Hrvatskoga sabora

Josip Leko, v. r.

141 31.12.2015 Odluka o izboru predsjednika Hrvatskoga sabora